2023.9.29.
HU
Az Európai Unió Hivatalos Lapja
C 344/95
A KPI meghatározása: peremcsomópontok, a 20 milliszekundum alatti késleltetést biztosító számítási csomópontok számában mérve; például egy egyedi szerver vagy más összekapcsolt számítástechnikai erőforráskészlet, amelyet pereminformatikai infrastruktúra részeként működtetnek, és amely jellemzően az infrastruktúra peremén működő peremadatközpontban található, és ezért fizikailag közelebb van a célfelhasz­ nálókhoz, mint egy központosított adatközpont felhőcsomópontja.
Forrás: Edge megfigyelőközpont (19) Nincs elérhető adatpont Alapérték (a legutóbbi rendelkezésre álló historikusadat-pont): 2022-ben 0
H á t t é r, fe l t ét e l e z é s e k , a m o d e l l e k f ü g g v é ny fo r m á i é s a l e g ú j a b b t r e n d e k
A pereminformatika lehetővé teszi a decentralizált számítási csomópontokból és infrastruktúrákból származó adatfeldolgozási szolgáltatások nyújtását a hálózat peremén, minimálisra csökkentve a szükségtelen adatok hálózaton keresztül történő továbbítását és javítva a felhőalapú számítástechnika általános teljesítményét.
A peremcsomók kiépítése támogatja az alacsony késleltetésű adatfeldolgozási szolgáltatások fejlesztését.
Különféle technológiákkal – például az 5G-kiépítéssel, algoritmusokkal, szenzorokkal és a dolgok internetével, az adatokkal, a mesterséges intelligenciával, a gépi tanulással, a virtuális valósággal és a robotikával – kombinálva a peremcsomópontok kiépítése jelentős előnyökkel járhat a vállalkozások számára, valamint elősegítheti a gazdaság több ágazatának digitális átalakulását.
A rendkívül biztonságos és klímasemleges peremcsomópontok kiépítése a becslések szerint a technológia és az innováció alkalmazásának szabványosított S-görbéjévé válik.
A 2022-re vonatkozó alapérték „0”.
A peremcsomók kiépítésének és lokalizálásának számszerűsítéséhez szükséges módszertan kidolgozása még folyamatban van.
A jelenlegi üzleti elemzési információk szűkösek, és csak a pereminformatikai infrastruktúrára, szoftverekre és szolgáltatásokra fordított várható kiadásokra összpontosítanak (UNLOCK-CEI projekt, 2023 (20)), ami nem teszi lehetővé a meglévő peremcsomópont-kiépítésbe való közvetlen beillesztést.
Ennek megfelelően az Európai Távközlési Hálózatüzemeltetők Egyesülete három kereskedelmi pereminformatikai szolgáltatást ír le Európaszerte (21), de nem nyújt elegendő információt a peremkiépítés helyének vagy méretének meghatározásához.
A rendelkezésre álló, korlátozott számú adatforrások mind egyetértenek azzal, hogy a pereminformatika 2023-ban továbbra is gyerekcipőben jár Európában, és az érdekelt szervezetek többsége még mindig a figyelemfelkeltés és az oktatás szakaszánál tart, valamint néhány szervezet kis léptékű kísérleti projekteket valósít meg.
(UNLOCK-CEI projekt, 2023).
Ez az elkövetkező években, 2023 és 2026 között a peremcsomópont-kiépítés várhatóan viszonylag csekély elterjedését eredményezi.
A 2025–2027-es időszakban az IPCEI-CIS (az új generációs számításifelhő-infrastruktúrával és -szolgáltatásokkal kapcsolatos közös európai érdeket szolgáló fontos projekt) keretében végrehajtott beruházások várhatóan kereskedelmi forgalomban elérhetővé teszik majd a piac számára a pereminformatikai technológiákat és megoldásokat.
Ez Európa-szerte fellendíti majd az alkalmazást, lehetővé téve a peremcsomópontok kiépítésének exponenciális bővítését a 2030-ra kitűzött cél elérése érdekében.
Ebben az összefüggésben a 9.
ábra előzetes tájékoztatást nyújt a digitális évtizedre vonatkozó cél eléréséhez vezető útról, holott még nem állapítható meg kiindulási megvalósítási pálya.
(19) https://digital-strategy.
ec.europa.eu/hu/policies/edge-observatory (20) UNLOCK-CEI, Cloud-Edge-IoT Demand Landscape (2023.
április).
(21) Európai Távközlési Hálózatüzemeltetők Szövetsége, The State of Digital Communications 2023 (A digitális kommunikáció helyzete, 2023), 2023 február.